Kweek groente en kruie met dié hidroponiese stelsel | Maroela Media
Die PlantPod® is ideaal vir die kweek van groente en kruie en gewasse met 'n fyn wortelstelsel soos bv. lusern en 'n groot verskeidenheid kruie en slaaie. Waterverbruik word beperk tot die behoefte van die plant wat tot gevolg het dat die minimum water vermors of verlore gaan.
Die PlantPod® is kompak, en benodig 'n klein vloeroppervlak van slegs ongeveer 0.5 m2.
Die reservoir/basis is van versterkte sement vervaardig om gewig en stabiliteit aan die stelsel te gee. Die gewig verseker dat die stelsel nie maklik sal kantel, of dat kinders dit kan omtrek nie.
Die reservoir se kapasiteit is ongeveer 35 ℓ-water wat verder bydra tot die stabiliteit van die stelsel.
Die stelsel is ontwikkel vir geringe onderhoud en dit is net nodig om die watervlak, pH, en voeding na te gaan. Die PlantPod® gebruik min krag aangesien die pomp op 'n tydstelsel werk en die pomp kan opsioneel ook aan 'n sonpaneel gekoppel word.
2 m-pyp met 28 geïntegreerde PlantPod®-bakke
Die PlantPod® is ontwikkel met die kweker van slaai en kruie as die hoofmark. PlantPod® is uiters geskik om op klein of beperkte spasies opgerig te word om die kweker in staat te stel om op 'n deurlopende basis vars groete en kruie tot sy beskikking te hê.
PlantPod® is in verskillende groottes beskikbaar wat by produksiebehoefte van die privaat gebruiker tot kweker en kommersiële boere, aangepas kan word. Enkelpyp, dubbelpyp en tripelpyp-stelsel sowel as 6 m-lengte pype kan met die PlantPod® geïntegreer word.
Alle plante met fyn wortelstelsels kan in die PlantPod® verbou word.
Daar is twee metodes wat tans gebruik word om die plante te groei, naamlik om die saad in 'n "coir"-houer te plant of om klein saailinge direk in die "netpot", wat deel vorm van die PlantPod®, te plant. Beide metodes is getoets en is suksesvol bewys.